Raġel ta' wieħed u tletin sena mix-Xagħra Għawdex wieġeb mhux ħati li fis-26 ta' Jannar tas-sena l-oħra seraq ammont ta' għodda ta' kostruzzjoni u tyres li l-valur tagħhom jammonta għal eluf ta' ewro. L-allegat każ seħħ, fi Triq iż-Żebbuġ, l-Għasri. Hu ġie akkużat ukoll li naqas milli jħares il-kundizzjonijiet imposti fuqu mill-Qorti, fost oħrajn. L-akkużat ingħata l-ħelsien mill-arrest taħt diversi kundizzjonijiet.